El xueves 14 de xunetu Carlos Alba y Rafa Kas van presentar nEl Barucu de Xixón a les 23 hores Caleya Urbana, un monólogu rock que ye un espectáculu onde se funden teatru y música, y dientro désta, canciones y esperimentos músico-lliterarios na llinea del spoken word y la poesía de la experiencia. El títulu fai referencia al fechu de que los barrios que se describen nel espectáculu yeren un amiestu de lo urbano y lo rural.    El personaxe que representa Carlos Alba ye un superviviente duna xeneración perdida como consecuencia de les problemátiques sociales nos barrios obreros dAsturies, y ta acompañáu d«El Kas», un ex amigu del so hermanu al qualcontró tocando na cai y col que va interpretar canciones del rock urbanu de los 70 y 80. El so propósitu ye homenaxear a los sos compañeros, la  mayoría muertos, y dignificase a ellos mesmos, profundizando nes causes y circunstancies de la so pasada vida marxinal.